CELEX: 32020R1239
Language: bg
Date: 2020-06-17 00:00:00
Title: Регламент за изпълнение (ЕС) 2020/1239 на Комисията от 17 юни 2020 година за изменение на Регламент за изпълнение (ЕС) 2017/39 по отношение на мониторинга и оценката на изпълнението на схемата за училищата и свързаните с нея проверки на място

1.9.2020   
               
               
                  BG
               
               
                  Официален вестник на Европейския съюз
               
               
                  L 284/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1239 НА КОМИСИЯТА
         от 17 юни 2020 година
         за изменение на Регламент за изпълнение (ЕС) 2017/39 по отношение на мониторинга и оценката на изпълнението на схемата за училищата и свързаните с нея проверки на място
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 25, буква г) и член 223, параграф 3 от него,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (2), и по-специално член 62, параграф 2, буква а) от него,
         като има предвид, че:
         
                     (1)
                  
                  
                     По силата на член 9 от Делегиран регламент (ЕС) 2017/40 на Комисията (3) от държавите членки се изисква да извършват мониторинг и оценка на изпълнението на своята схема за училищата и да съобщават резултатите на Комисията. С цел подходът към оценката на схемата за училищата в Съюза да бъде ефективен и еднакъв, следва да се уточнят форматът и съдържанието на докладите за оценка, които държавите членки трябва да представят на Комисията.
                  
               
                     (2)
                  
                  
                     В член 10 от Регламент за изпълнение (ЕС) 2017/39 на Комисията (4) се определят обхватът, съдържанието, графикът и докладите за проверките на място, извършвани от държавите членки. Предвид на придобития опит следва да бъдат дадени повече подробности за документацията, която подлежи на проверка като част от проверките на място. Освен това следва да бъде удължен периодът за извършване на проверките на място и за приключване на докладите за проверка, а крайната дата — отложена, за да се вземат предвид заявленията за помощ, подадени след срока по член 4, параграф 5 от същия регламент.
                  
               
                     (3)
                  
                  
                     Поради това Регламент за изпълнение (ЕС) 2017/39 следва да бъде съответно изменен.
                  
               
                     (4)
                  
                  
                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2017/39 се изменя, както следва:
            
                        1)
                     
                     
                        Член 8 се заменя със следното:
                        
                           „Член 8
                           Мониторинг и оценка
                           
                              1.   За мониторинга в съответствие с член 9 от Делегиран регламент (ЕС) 2017/40 се използват данните, получени в рамките на задълженията за управление и контрол, в това число и тези, определени по член 4 и член 5 от настоящия регламент.
                              Държавите членки представят на Комисията своите годишни доклади за мониторинг, посочени в член 9, параграф 3 от Делегиран регламент (ЕС) 2017/40, в срок до 31 януари на календарната година след края на съответната учебна година.
                              Държавите членки представят на Комисията своите годишни доклади за проверка във връзка с извършените проверки на място и свързаните с тях констатации, посочени в член 9, параграф 4 от същия регламент, в срок до 31 октомври на календарната година след края на съответната учебна година.
                           
                           
                              2.   Докладът за оценка или, ако държава членка изпълнява схемата за училищата на регионално равнище, съответстващият брой доклади за оценка по член 9, параграф 2 от Делегиран регламент (ЕС) 2017/40, се отнася до изпълнението на схемата за училищата през първите 5 учебни години на всеки период, обхванат от стратегията, изготвена на национално или регионално равнище в съответствие с член 23, параграф 8 от Регламент (ЕС) № 1308/2013.
                              Държавите членки представят на Комисията своите доклади за оценка в срок до 1 март на календарната година след края на посочените 5 учебни години. Срокът за представяне на първите доклади за оценка е 1 март 2023 г.
                              Минималните изисквания за формàта и съдържанието на докладите за оценка са посочени в приложението към настоящия регламент. Държавите членки гарантират, че в докладите, представени на Комисията, не се съдържат никакви лични данни.
                           
                           
                              3.   Комисията публикува годишните доклади за мониторинг и докладите за оценка, представени съответно по параграф 1, втора алинея и по параграф 2.“;
                           
                        
                     
                  
                        2)
                     
                     
                        Член 10 се изменя, както следва:
                        
                                    а)
                                 
                                 
                                    в параграф 1 буква а) се заменя със следното:
                                    
                                                „а)
                                             
                                             
                                                документацията, посочена в член 6 от Делегиран регламент (ЕС) 2017/40, включваща финансови документи, като фактури за покупка и продажба, известия за доставка, извлечения от банкови сметки, както и техните записи в счетоводната документация;“;
                                             
                                          
                              
                                    б)
                                 
                                 
                                    в параграф 2 първата алинея се заменя със следното:
                                    „Проверките на място се извършват през учебната година, за която се отнасят (период N), и/или през следващите 9 месеца (период N + 1).“;
                                 
                              
                                    в)
                                 
                                 
                                    в параграф 6 третата алинея се заменя със следното:
                                    „Всички доклади за проверка се приключват не по-късно от 9 месеца след края на учебната година.“;
                                 
                              
                                    г)
                                 
                                 
                                    параграф 7 се заличава;
                                 
                              
                  
                        3)
                     
                     
                        Добавя се приложение, чийто текст се съдържа в приложението към настоящия регламент.
                     
                  
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 юни 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  ОВ L 347, 20.12.2013 г., стр. 549.
         
            (3)  Делегиран регламент (ЕС) 2017/40 на Комисията от 3 ноември 2016 г. за допълнение на Регламент (ЕС) № 1308/2013 на Европейския парламент и на Съвета по отношение на помощта от Съюза за доставка на плодове и зеленчуци, банани и мляко в учебните заведения и за изменение на Делегиран регламент (ЕС) № 907/2014 на Комисията (ОВ L 5, 10.1.2017 г., стр. 11).
         
            (4)  Регламент за изпълнение (ЕС) 2017/39 на Комисията от 3 ноември 2016 г. относно правилата за прилагане на Регламент (ЕС) № 1308/2013 на Европейския парламент и на Съвета по отношение на помощта от Съюза за доставка на плодове и зеленчуци, банани и мляко в учебните заведения (ОВ L 5, 10.1.2017 г., стр. 1).
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ
                     МИНИМАЛНИ ИЗИСКВАНИЯ ЗА ФОРМÀТА И СЪДЪРЖАНИЕТО НА ДОКЛАДИТЕ ЗА ОЦЕНКА, ПОСОЧЕНИ В ЧЛЕН 8, ПАРАГРАФ 2
                     1.   Резюме
                     
                     
                                 —
                              
                              
                                 Констатации от оценката
                              
                           
                                 —
                              
                              
                                 Заключения и препоръки
                              
                           2.   Въведение
                     
                     
                                 —
                              
                              
                                 Цел и обхват на доклада за оценка
                              
                           
                                 —
                              
                              
                                 Кратко описание на процеса на оценка
                              
                           3.   Методология
                     
                     
                                 —
                              
                              
                                 План на оценката и използвани методи
                              
                           
                                 —
                              
                              
                                 Въпроси за оценка, критерии за преценката, показатели
                              
                           
                                 —
                              
                              
                                 Източници на данни и техники за събиране на данните
                              
                           
                                 —
                              
                              
                                 Установени ограничения и техните решения
                              
                           4.   Оценка на функционирането на схемата за училищата
                     
                     
                                 —
                              
                              
                                 Интервенционна логика или връзки между установените нужди, зададените цели в стратегията и извършените дейности
                              
                           
                                 —
                              
                              
                                 Основни закономерности или тенденции, наблюдавани при участващите училища/деца
                              
                           
                                 —
                              
                              
                                 Доставки/разпространение на плодове, зеленчуци, мляко и млечни продукти в училищата и предимство за пресните плодове и зеленчуци и млякото за пиене
                              
                           
                                 —
                              
                              
                                 Съпътстващи образователни мерки
                              
                           
                                 —
                              
                              
                                 Действия за осведомяване и предоставяне на информация
                              
                           
                                 —
                              
                              
                                 Основни разпоредби и разпоредби за изпълнение
                              
                           
                                 —
                              
                              
                                 Участие на компетентните органи за здравеопазването и храните, други публични органи и частни заинтересовани страни, свързани с планирането, изпълнението, мониторинга и оценката на схемата
                              
                           5.   Отговори на общите въпроси за оценка
                     
                     5.1.   В каква степен схемата за училищата е повишила цялостната консумация на плодове, зеленчуци, мляко и млечни продукти сред децата в съответствие с националните препоръки за здравословно хранене на целевата възрастова група?
                     
                     Показатели:
                     
                                 —
                              
                              
                                 Промяна в пряката и непряката консумация на пресни плодове и зеленчуци от децата (количество и/или честота)
                              
                           
                                 —
                              
                              
                                 Промяна в пряката и непряката консумация на мляко за пиене от децата (количество и/или честота)
                              
                           
                                 —
                              
                              
                                 Промяна в процента на децата, които спазват препоръчителния дневен прием на плодове и зеленчуци
                              
                           
                                 —
                              
                              
                                 Промяна в процента на децата, които спазват препоръките на националните органи за здравеопазването и храните относно дневния прием на мляко за пиене и други млечни продукти без добавка на захар, ароматизанти, плодове, ядки или какао в съответствие с препоръчвания на национално равнище прием на мазнини и натрий за целевата възрастова група
                              
                           5.2.   В каква степен схемата за училищата е допринесла за придобиването сред децата на навици за здравословно хранене?
                     
                     Показатели:
                     
                                 —
                              
                              
                                 Промяна в нагласите сред децата към консумацията на плодове, зеленчуци, мляко и млечни продукти в съответствие с националните препоръки за здравословно хранене на целевата възрастова група
                              
                           
                                 —
                              
                              
                                 Промяна в осведомеността на децата относно ползите за здравето от консумацията на пресни плодове и зеленчуци, мляко за пиене и млечни продукти без добавка на захар, ароматизанти, плодове, ядки или какао в съответствие с препоръчвания на национално равнище прием на мазнини и натрий за целевата възрастова група
                              
                           6.   Заключения и препоръки
                     
                     
                                 —
                              
                              
                                 Ефективност на схемата
                              
                           
                                 —
                              
                              
                                 Извлечени поуки
                              
                           
                                 —
                              
                              
                                 Препоръки за подобрения
                              
                           7.   Приложения
                     
                     Технически подробности за оценката, включително въпросници, препратки и източници.
                  
               “